తాజాగా విడుదలైన ‘నిన్నుకోరి’ సినిమాతో మరో విజయాన్ని తన ఖాతాలో వేసుకున్నాడు నేచురల్ స్టార్ నాని. ఈ సినిమాలో నాని నటనకు అద్భుతమైన రెస్పాన్స్ వస్తోంది. నిజానికి ఈ కథను దర్శకుడు శివ నిర్వాణ మూడేళ్ల క్రితమే నానికి వినిపించాడట. అయితే ఈ కథ మీద నానికి పెద్దగా నమ్మకం కుదరలేదట. హీరోయిన్ హీరోను కాకుండా వేరే వ్యక్తిని పెళ్లి చేసుకోవడం, స్ర్కిప్టు చాలా క్లాస్గా ఉండడంతో ఈ సినిమా గురించి నాని ఆలోచనలో పడ్డాడట.అయితే విజయం సంగతి ఎలా ఉన్నా, కథ హార్ట్ టచింగ్గా ఉండడంతో ఆ సినిమా చేసేందుకు అంగీకరించాడట నాని. అయినప్పటికీ ఈ సినిమా క్లాస్ ఆడియన్స్ను మాత్రమే మెప్పిస్తుందని, బి, సి, సెంటర్లలో దీనికి పెద్ద ఆదరణ ఉండదని నాని అనుకున్నాడట. అయితే విడుదలైన తర్వాత అన్ని చోట్లా ‘నిన్ను కోరి’ సినిమాకు మంచి ఆదరణ లభిస్తోంది. దీంతో ప్రేక్షకులను తప్పుగా అంచనా వేసినందుకు క్షమాపణలు చెప్పాడు నాని. తన అంచనా తప్పుకావడం చాలా ఆనందంగా ఉందని ఓ ఇంటర్వ్యూలో చెప్పాడు.
taajaagaa vidudalaina ‘ninnukori’ sinimaatho maro vijayaanni tana khaataalo vesukunnadu nechural star naani. ee cinemalo naani natanaku adbhutamaina respans vastondi. nijaaniki ee kathanu darsakudu shiva nirvaana moodella kritame naaniki vinipinchaadata. ayithe ee katha meeda naaniki peddagaa nammakam kudaraledata. heroin heeronu kakunda vere vyaktini pelli chesukovadam, srciptu chala clasga undadamtho ee sinima gurinchi naani aalochanalo paddaadata.ayithe vijayam sangati ela unna, katha hart tachingga undadamtho aa sinima chesenduku angeekarinchaadata naani. ayinappatiki ee sinima class aadiyansnu matrame meppistundani, bi, si, centerlalo deeniki pedda aadarana undadani naani anukunnadata. ayithe vidudalaina tarvaata anni chotla ‘ninnu kori’ sinimaaku manchi aadarana labhistondi. deentho prekshakulanu tappugaa anchana vesinanduku kshamaapanalu cheppaadu naani. tana anchana tappukavadam chala aanandamgaa undani oo interviewlo cheppaadu.